**Referat fra bestyrelsesmøde**

**den 22. januar 2019**

**Dagsorden:**

1. **Underskrivelse af referat fra mødet den 10. december 2018**
2. **Generalforsamling 2019**
3. **Bestyrelsens beretning**
4. **Regnskab**
5. **Eventuelt**
6. **Hurtigere bredbånd på Anholt**
7. **Orientering om projekt "Nye naboer"**
8. **Projekt Nye sanghæfter**
9. **Børnefamiliers fortrinsret til lejeboliger**
10. **Ansøgning om støtte fra Anholt Museum**
11. **Anholts hjertestartere**
12. **Eventuelt**
    1. **Ø-sammenslutningen om gratis persontransport til fjernøer**
    2. **Mørkesteder i Danmark**
13. **Næste møde**

**Ad 1. Underskrivelse af referat fra mødet den 10. december 2018**

Referaterne fra møderne den 21. november 2018 og den 10. december 2018 blev underskrevet af de tilstedeværende.

**Ad 2. Generalforsamling 2019**

**Ad 2a. Bestyrelsens beretning**

Der er udsendt et 1. udkast til beretning om, hvad bestyrelsen har beskæftiget sig med i 2018. Den manglende omtale af emner fra mødet med kontaktudvalget for Anholt medtages i næste udkast.

**Ad 2b) Regnskab**

Kassereren gennemgik regnskabet, der herefter blev godkendt og underskrevet.

**Ad 2c) Eventuelt**

Emner til dirigent og referent blev drøftet. Der er ikke indkommet forslag til behandling på generalforsamlingen. De praktiske opgaver i forbindelse med generalforsamlingen blev aftalt.

**Ad 3. Hurtigere bredbånd på Anholt**

Formanden har rykket for tilsendelse af materiale og rykker igen. Det er vigtigt, at bestyrelsen kan få lavet opslag og indlæg i næste anholtpost.

**Ad 4. Orientering om projekt "Nye naboer"**

Pojektledelsen vil gerne have, at der bliver sendt pressemeddelse ud, men bestyrelsen har lidt svært ved at forholde sig til, hvad den skal gøre godt for.

Projektledelsen ønsker oplysninger om fødevareproducenter og landbrug. Kirsten Østergård melder tilbage med følgende virksomheder: Anholt Gin, Jons kartofler, Anholt Gartneri, vognmandens kvægavl, Malenes bier og Anholt Røgeri mfl.

Næste møde i projektet afholdes den 8.-9. marts 2019.

**Ad 5. Projekt Nye sanghæfter**

Kirsten Østergård medtager en titelliste til generalforsamlingen.

**Ad 6. Børnefamiliers fortrinsret til lejeboliger**

Boligforeningen B45 har svaret, at de gerne vil se på det. Formanden kontakter borgmesteren, da det også skal godkendes af kommunalbestyrelsen.

**Ad 7. Ansøgning om støtte fra Anholt Museum**

Bestyrelsen ser positivt på ansøgningen, men vil opfordre museets bestyrelse til at ansøge om at få lånet eftergivet. Gyrite Andersen vil gerne hjælpe med at skrive en ansøgning til feriefonden.

Formanden skriver til mussets formand, at bestyrelsen afventer et endeligt afslag fra feriefonden, inden den tager stilling til ansøgningen.

**Ad 8. Anholts hjertestartere**

Bestyrelsen opfordrer til, at der udarbejdes en samlet oversigt over øens hjertestartere. Kirsten Østergård vil spørge Kurt Rasmussen, om det ikke er en opgave for redningsvæsnet at tjekke øens hjertestartere. Det kunne også være en opgave for brandvæsenet.

**Ad 9. Eventuelt**

**Ad 9 a. Ø-sammenslutningen om gratis persontransport til fjernøer**

Ø-sammenslutningen har i skrivelse af 21. januar 2019 nævnt et muligt forsøgsprojekt, hvor det bliver muligt at sejle gratis til 6 fjernøer (Anholt, Endelave, Femø, Omø, Sejerø og Tunø).

Umiddelbart finder bestyrelsen ikke forslaget tiltalende. Det er i forvejen meget billigt at rejse i vinterhalvåret, og i sommerperioden vil det slet ikke give mening, da øen er rigeligt fyldt op og har svært ved at rumme det rent servicemæssigt. Der er andre ting, der er vigtigere at arbejde for.

**Ad 9 b. Mørkesteder i Danmark**

Gyrite Andersen ønskede emnet taget op på bestyrelsesmødet, da hun havde hørt "ude i byen", at Anholt Borgerforening ikke ville se på det. Dette er dog ikke korrekt, da borgerforeningen for ca. 4 år bakkede op om det. Tilkendegivelsen blev dengang videresendt til borgmesteren, men borgerforeningen har ikke hørt om det siden. Det hed “Dark sky”. Steffen Keldgaard har i 2018 henvendt sig til kommunen, hvor han fik det svar, at det er en sag for kontaktudvalget.

**Ad 10. Næste møde**

Næste møde aftales efter generalforsamlingen.

***Liselotte Sørensen Kirsten Rasmussen Poul Jessen-Klixbull***

***Jens Rosendal Gyrite Andersen***

***Set: Jens Svensson Set: Birgitte Jeppesen***